TV-gids Donderdag 6 Augustus 2015
JY LEES NOU TV-gids Donderdag 6 Augustus 2015
Vanaand kuier Tracey en die Bravo!-span in Mosambiek.
17:30 Oulap se Rooi (kykNET): ’n Argitek van Pretoria se kamer word in ’n drieledige vertrek met werk-, slaap- en ontspanplek omskep.
18:30 Villa Rosa (kykNET): Die Villa loop deur onder ’n joernalis se tong. Stef moet sy werk bedank, maar dis die minste van sy probleme. Beulah weier om te aanvaar dat haar romanse met Wouter iets van die verlede is.
18:30 7de Laan (SABC2): Marko en Anna maak uiteindelik vrede. Gaan Dewald en Sonja se vriendskap ’n effek hê op hul verhouding met Nadia? Felicity voel sy en Herman moet aan hul huwelik werk.
19:30 Binnelanders (kykNET): Ilse vind dit moeilik om alleen die lewe se stroms te trotseer. Gustav en Jana sit nie om dieselfde vuur nie. At het rede om skelm te glimlag. Twee verlore siele deel ’n oomblik en Herman konfronteer Roelf.
19:30 Suits (M-Net): In vanaand se episode dwing Harvey se paniekaanvalle hom om na sy lewe te kyk.
20:00 Bravo! (kykNET): Die span kuier agter die skerms by 2015 se Krone-konsert. Tracey en van die Villa Rosa-akteurs vertrek na Mosambiek om Elsje Tielman se toerisme-onderneming te verken.
20:30: Republiek van Zoid-Afrika (kykNET): Welkom terug in die republiek van Zoid Afrika, waar lag en musiek die beste medisyne is. Aanbieder Karen Zoid gesels weer met haar gunsteling-denkers, -dromers, -besluitnemers en ander moedige en merkwaardige mense. Vanaand kuier Dozi, Katlego Maboe en Edwin van der Walt by Karen.